ועדת הכנסת, כנסת 19, פרוטוקול מספר 29, 2013-07-08 13:45

צחי הנגבי: שלום לכולם, צהרים טובים.

צחי הנגבי: אנחנו דנים בקביעת ועדה לדיון בהצעת חוק-יסוד: הממשלה (תיקון – שינוי שיטת הממשל), הצעת חבר הכנסת רונן הופמן.

צחי הנגבי: לאיזו ועדה אתם מציעים שזה יעבור?

מאיר שטרית: אני מציע לצרף אותה לדיון בחוק של חבר הכנסת רותם.

צחי הנגבי: המלצת הלשכה המשפטית היא להעביר את הצעת החוק לדיון בוועדת החוקה, חוק ומשפט.

יצחק הרצוג: רגע, לא התחלת עם המזון?

צחי הנגבי: המזון ירד מסדר היום.

צחי הנגבי: לבקשת יושב-ראש הקואליציה, עדיין אין הסכמות.

צחי הנגבי: תסתכלו במיילים.

צחי הנגבי: אתם יודעים שיריב לוין מביא הצעות כאשר יש הסכמות.

צחי הנגבי: אם הוא הוא הוריד אז אנחנו נמתין עם זה, זה לא דרמטי.

צחי הנגבי: בכל מקרה, מי בעד ההמלצה?

דב חנין: רק רגע, על חוק שינוי שיטת הממשל אפשר להצביע בלי דיון?

צחי הנגבי: דיון אחרי הצבעה.

דב חנין: לאיזו ועדה, אדוני?

צחי הנגבי: לוועדת החוקה, חוק ומשפט.

דב חנין: לי יש דעה אחרת.

צחי הנגבי: דעתך, אדוני.

דב חנין: תודה, אדוני.

דב חנין: קודם אנמק ואחר-כך אגיד לאן ההנמקה מובילה.

צחי הנגבי: רבותי, רשות הדיבור לחבר הכנסת חנין, שאיננו חבר הוועדה אבל הוא זכאי לשעשע אותנו בדקות הקרובות.

צחי הנגבי: ..

דב חנין: תודה רבה לך, אדוני, אני שמח על הרוח האופטימית.

דב חנין: תודה לך, אדוני היושב-ראש.

דב חנין: אתמול התפרסם מאמר מאוד מעניין של שני ראשי המכון הישראלי לדמוקרטיה, שמצביעים איך בעצם אותה הצעה שחבר הכנסת הופמן מקדם הורסת את המשילות במדינת ישראל, מכיוון שהיא יוצרת מצב של ממשלה שאין לה רוב בכנסת.

דב חנין: ממשלה שאין לה רוב בכנסת זה מתכון מוכח לחוסר משילות, לקיפאון פוליטי ולהרס מוחלט של מערכות המדינה.

דוד רותם: של מי היתה הכתבה?

דב חנין: של פרופ' כרמון וראשי המכון לדמוקרטיה.

דוד רותם: הוא פרופסור כמו שאני פרופסור.

רונן הופמן: שכחנו להזמין את כרמון לדיון.

יצחק הרצוג: הוא פרופסור אמיתי.

יצחק הרצוג: הוא היה באוניברסיטת תל-אביב, הוא מבין היטב.

צחי הנגבי: אפשר לסכם שהוא מבין.

צחי הנגבי: הוא איש רציני מאוד.

דב חנין: אני לא רוצה להתווכח על הפרופסורה.

דב חנין: אדוני היושב-ראש, חברת הכנסת שקד פשוט אמרה לי לפני שהדיון שהיא מאוד רעבה ואני ממש לא רוצה להתעלל בחברי חברי הכנסת.

דב חנין: אני רוצה לנמק מאוד בקיצור ולא לבזבז את זמן הוועדה.

דב חנין: אני לא רוצה להתווכח על אישיותו של פרופ' כרמון.

דב חנין: הטיעונים שלו ראויים לדיון ולבחינה מאוד-מאוד מעמיקה.

דב חנין: מכיוון שאני מכיר היטב את חבר הכנסת הופמן ואני יודע שהוא אחד האנשים הרציניים בבית הזה, תהיתי איך יכול להיות שחבר כנסת רציני כמו חבר הכנסת הופמן קידם הצעה כל-כך הזויה.

דב חנין: הגעתי למסקנה – ואני אומר אותה בצורה מאוד טנטטיבית – שלדעתי ההסבר היחיד הוא איזו השפעה של כימיקלים כאלה או אחרים.

דב חנין: לכן ההצעה שלי, באופן ענייני, לקדם את ההצעה לדיון בוועדה למיגור נגע הסמים.

דב חנין: גם אמרתי את זה במליאת הכנסת.

דב חנין: אני חושב שזו הצעה טובה.

דב חנין: יש שם גם הרכב טוב של הוועדה ויושב-ראש, שאמנם שייך לסיעת אופוזיציה, אבל יודע לנהל דיון ענייני בהצעה.

דב חנין: הצעה אלטרנטיבית היא, אדוני היושב-ראש, כפי שאמרתי בהצעת חוק דומה של חבר הכנסת רותם, בסוגיה הזאת יש עירוב של תחומים.

דב חנין: חלק מן התחומים הם ללא ספק עניין של ועדת החוקה, חוק ומשפט וחלק מן התחומים נוגעים לעבודת הכנסת, כמו שאלת המנגנון לאי-אמון וכדומה.

דב חנין: אני לא מציע שוועדת הכנסת תוותר על סמכותה לדון בנושאים כאלה.

דב חנין: לכן ההצעה שלי היא שהצעת החוק תטופל בוועדה משותפת של ועדת החוקה, חוק ומשפט ושל ועדת הכנסת, כאשר גם ההיבטים שנוגעים לכנסת וגם ההיבטים שנוגעים לחוקה יטופלו בצורה מספקת.

דב חנין: אם כן, יש הצעה ראשית והצעה חלופית.

דב חנין: העברה לוועדה למיגור נגע הסמים היא עדיין, לדעתי, הצעה טובה יותר.

צחי הנגבי: אם תעמוד על דעתך בעניין ההצעה הראשונה, לדעתי חבר הכנסת הופמן, לפחות זו עצתי, יגרור אותך לוועדת האתיקה, כי גם בבדיחות הדעת אני לא חושב שניתן להאשים פה חבר כנסת בשימוש בסמים.

צחי הנגבי: אבל אני חושב שזה היה, מה שנקרא, על גדר ההלצה.

צחי הנגבי: לכן ההצעה השנייה שלך נראית לי כזו שכדאי להביא אותה להצבעה.

דוד רותם: ואז יהיו שתי ועדות שידונו בחוקים דומים.

צחי הנגבי: בסדר, יש לו עמדה לגיטימית.

צחי הנגבי: אפשר להביא אותה להצבעה ולהכריע לכאן או לכאן.

יצחק הרצוג: אני רוצה להעיר הערה.

יצחק הרצוג: רק הערה, כי אני יודע שחברת הכנסת שקד רעבה.

יצחק הרצוג: אני לא חושב באמת שרונן הופמן לקח חומרים מסוכנים.

יצחק הרצוג: יכול להיות שהוא אכל כבד אווז ושתה קצת יין...

יצחק הרצוג: לגופו של עניין, יש לי המון הערות על הצעת החוק הזאת, אבל דבר אחד שאני חושב שכן צריך לשקול אותו ברצינות, יש פה נושא של תקציב המדינה.

יצחק הרצוג: אני אומר את זה ורוצה שכולכם תקשיבו.

יצחק הרצוג: יש בהצעת החוק סעיף- - -

מאיר שטרית: לא מקבלים כל דבר שרוצים, כמו בקואליציה.

מאיר שטרית: ..

צחי הנגבי: הדיון לגופו הוא לא כאן.

צחי הנגבי: פה דנים בשאלה איזו ועדה צריכה לדון בהצעת החוק.

יצחק הרצוג: יש שם סעיף אחד שאומר שאין צורך לקבוע מועד שלאחריו נופלת הממשלה אם תקציב המדינה לא עובר.

יצחק הרצוג: משמעותו, שיהיה ברור לכולם, שלעולם לא יעבור תקציב המדינה.

יצחק הרצוג: זה נוגע גם לוועדת הכספים, אני אומר ברצינות.

יצחק הרצוג: זה לא רק נושא המשילות, אלא זה נושא הרבה יותר עמוק.

יצחק הרצוג: אני חושב שלפחות הפרק הזה צריך להיות מפוצל לוועדת הכספים.

רונן הופמן: לא אכביר מילים אבל אני רוצה לומר כמה דברים, לתקן כמה טעויות יסוד.

רונן הופמן: ראשית, אני אומר, לא נגעתי בחומרים מסוכנים.

דב חנין: אני מקבל את הבהרתך.

רונן הופמן: אם זה היה תלוי בך, דב חנין, זה בטח לא היה נגע, זה סתם היה סמים...

אורי מקלב: יש לי הצעה לסדר, שנעבור בדיקות סמים בכל בוקר...

רונן הופמן: אבל אני רוצה להעמיד כמה דברים על דיוקם.

רונן הופמן: קודם כול, גם לאור ההתנגדות של חבר הכנסת הרצוג בדיון, ההצעה הזאת איננה באה להקשות על הגשת הצעות אי-אמון, זה פשוט לא נכון, אין פה שום מגבלה על הגשת הצעות אי-אמון.

רונן הופמן: הרציונל של 65 חברי כנסת לא עומד בפני עצמו, אלא הוא משלים להעלאת אחוז החסימה, כי ברגע שאתה מעלה את אחוז החסימה מינימום חברי כנסת במפלגה יהיה 5 חברי כנסת ואז זה מסתדר.

דב חנין: לא, אתה אומר: אם כבר פוגעים במיעוט, בואו נחסל גם את שלטון הרוב, זה ההשלמה הטבעית.

רונן הופמן: אתה יכול לפרש כרצונך.

רונן הופמן: אני רק מסביר מה.

דוד רותם: לא, בואו נחסל את שלטון המיעוט.

אורי מקלב: לפי הסברה הזאת צריך 66, כי לא יכול להיות פחות מ-6 חברי כנסת.

רונן הופמן: אני מציע שזה יעבור לדיון בוועדת החוקה, חוק ומשפט לדיון משותף עם ההצעה של חבר הכנסת רותם.

איילת שקד: אני אעשה מה שתאמרו לי לעשות, כי אני חברה בקואליציה, אבל אני חושבת שהחוק הזה הוא רע ואידיוטי.

איילת שקד: הוא רע ואידיוטי כי היא מאלץ את הערבים להתאחד, זה כמו שיבקשו ממני להתאחד עם מרצ, והוא רע ואידיוטי בגלל שהתקציב לא יעבור וזה יהיה בעייתי.

דוד רותם: לא, אתם תתאחדו עם לפיד.

דוד רותם: למה עם מרצ?

איילת שקד: הוא רע בגלל ש – ראש הממשלה בעצמו העיד בפניי לפני כמה שנים שלראש הממשלה יש מספיק כוח במדינה הזאת ואין שום בעיית משילות לממשלה.

איילת שקד: אם יש בעיה, זה רק עודף משפטיזציה ובירוקרטיה ולא בעיית משילות.

איילת שקד: לכן החוק הזה מיותר.

איילת שקד: אבל מכיוון שהוא בהסכם הקואליציוני, דוד רותם, אעשה מה שתגיד לי.

מאיר שטרית: אני רוצה לומר רק מילה אחת לאופוזיציה הדואגת.

מאיר שטרית: אנחנו לא מסכימים לכל חלק בהצעת החוק, אני מתנגד לזה שלא יהיה תאריך - - - בתקציב.

מאיר שטרית: אין דבר כזה.

מאיר שטרית: ובוודאי שאי אפשר להחליף ממשלה שאין לה רוב בכנסת.

מאיר שטרית: 61 זה הרוב של הכנסת ולא 66.

מאיר שטרית: לכן יש דיונים בקואליציה על העניין הזה, יש עמדות שונות.

מאיר שטרית: חבר הכנסת רותם הגיש הצעה משלו.

מאיר שטרית: בעניין הזה דנו כל חברי הקואליציה, כל הסיעות דנו.

מאיר שטרית: אני מניח שהקואליציה בסוף תגבש משהו הגיוני שגם אתם לא בהכרח תתנגדו לו.

יצחק הרצוג: אני רוצה לומר, כי "שלפו" כלפיי בשבוע שעבר, אחרי הנאום שלי, מכתב שבו המלצתי על העלאת אחוז החסימה ל-4%.

יצחק הרצוג: אני כלל לא מתנגד להעלאת אחוז החסימה, אלא המכלול כולו, שיהיה ברור לכולם, המכלול כולו בעייתי מאוד, והסברתי את זה בנאום שלי במליאה.

יצחק הרצוג: ועובדה שלא רק אני חושב כך.

צחי הנגבי: דרך אגב, כמי שהיה חבר בוועדת החוקה, חוק ומשפט, נדמה לי היחיד כאן, בשנים שעברו החוקים המשמעותיים בענייני משילות, כמו חוק-יסוד בעניין בחירת ראש ממשלה, חוק-יסוד: כבוד האדם וחירותו וכהנה וכהנה, בסופו של דבר בוועדת החוקה, חוק ומשפט המסורת היא שהדיון איננו דיון קואליציה/אופוזיציה.

צחי הנגבי: יש בעיות בתחילת הדרך, אך הדיון מעמיק ושומעים את כלל הגורמים ואת אנשי המשפטים ואנשי האקדמיה.

צחי הנגבי: בסופו של דבר באמת, ככל שזכור לי מאז, ואלה היו שנים לא פשוטות, מתכנסים לקונצנזוס בדברים הגדולים.

צחי הנגבי: אני חושב שגם בתקופתו של חבר הכנסת רותם כך היה ויהיה.

צחי הנגבי: בכל מקרה, להצביע על ההעברה לוועדה צריך, ואני אעלה את ההצעה.

צחי הנגבי: קודם כול אנחנו מצביעים על ההצעה שלי להביא את הנושא בפני ועדת החוקה, חוק ומשפט.

צחי הנגבי: אם לא יהיה לזה רוב, נחפש אלטרנטיבות.

צחי הנגבי: מי בעד? מי נגד?

צחי הנגבי: בעד – 7

צחי הנגבי: נמנעים – אין ההצעה להעביר את הצעת חוק-יסוד: הממשלה (תיקון – שינוי שיטת הממשלה) לדיון בוועדת החוקה, חוק ומשפט, נתקבלה.

דב חנין: אני מתנגד בלי זכות הצבעה.

צחי הנגבי: 7 בעד, 3 נגד.

צחי הנגבי: ההצעה אושרה.

צחי הנגבי: <<הצעה לסדר-היום בנושא: "יום הנוער והצעירים", של חברי הכנסת חנין זועבי, אברהם מיכאלי, יפעת קריב, גילה גמליאל, מרדכי יוגב, מוחמד ברכה, עיסאווי פריג' – קביעת ועדה לדיון>>

צחי הנגבי: הצעה נוספת היא הצעה לסדר היום.

צחי הנגבי: אנחנו מציעים לדיון בסדר היום בהצעה בנושא "יום הנוער והצעירים", בין היתר של חברי הכנסת אברהם מיכאלי, יפעת קריב, גילה גמליאל, מרדכי יוגב, מוחמד ברכה ועיסאווי פריג', שהוועדה שתדון בנושא תהיה ועדת החינוך, התרבות והספורט.

אברהם מיכאלי: אסביר למה הצעתי את ועדת העלייה, הקליטה והתפוצות.

אברהם מיכאלי: מצדי שישלבו את זה.

צחי הנגבי: אבל יושב-ראש ועדת העלייה, הקליטה והתפוצות לא רוצה ואנחנו לא נוהגים לכפות.

יפעת קריב: זה שייך לגמרי לוועדת החינוך, התרבות והספורט.

אברהם מיכאלי: אבל מדובר שם בנוער.

אברהם מיכאלי: אולי ועדת החינוך, התרבות והספורט לא תדון בזה.

יפעת קריב: מה פתאום.

אברהם מיכאלי: אני דיברתי על נוער עולה.

צחי הנגבי: אם היא לא תדון בזה תבקש ממני להעביר את זה לוועדת העלייה, הקליטה והתפוצות.

צחי הנגבי: מי בעד?

צחי הנגבי: מי נגד?

צחי הנגבי: בעד – פה אחד

צחי הנגבי: תודה.

צחי הנגבי: ההצעה נתקבלה.